A NETFLIX SOROZATA
Az önbizalomhiányom egyértelműen hatással volt a párkeresésemre.
Ez a kísérlet lehetővé teszi, hogy a külsőm helyett
a személyiségem alapján ítéljenek meg.
Nem jártam sikerrel a párkeresés során.
Azért vagyok itt, mert az igazit keresem. Aki a személyiségemért szeret,
és nem azért, ahogy kinézek. Remélem, megtalálom.
Itt azt ismerem meg először, ami igazán számít.
Készen állok a házasságra, de még sosem voltam igazán szerelmes.
Eddig csak az anyámnak mondtam, hogy szeretem.
De bájos ez a hely!
A LÁNYOK SZÁLLÁSHELYE
Sziasztok!
Helló!
- Hahó! Mi újság? - Nem sok.
- Foglaljatok helyet! - Már nincs visszaút.
- Most már komolynak tűnik? - Igen.
Visszatértünk!
Sziasztok! Vanessa Lachey vagyok.
- Nick Lachey vagyok. Nyilván. - Nyilván.
Hölgyeim, ez itt a Vak szerelem.
Üdv a Vak szerelemben!
- Sziasztok! - Ez az.
Szerintetek is felszínessé vált mára a párkeresés?
Igen.
Aha.
Csak a külső számít.
- Semmi más. - Igen.
Az appokon a férfiak skatulyába zárnak, mert ázsiai vagyok.
Azt hiszik, csendes leszek, és engedelmes.
Pedig szókimondó vagyok, szeretek kimozdulni.
- Nagyon helyes! - Karrierista vagyok, van véleményem.
És mindig azt mondják a randi végén, hogy másra számítottak.
Érdekes.
A külső határozza meg az első benyomást.
Szőke haj, nagy mell. Jó társaság vagyok,
de nem feleség-alapanyag. Esélyt sem adnak nekem,
hogy megnyíljak, és sebezhető legyek.
Szerintem sokat tudnék adni, de el sem jutok odáig.
- Igen. - Önmagunkért szeressenek!
Ebbe a műsorba az urak is ezzel a vággyal jöttek.
Ez a kísérlet bizonyítottan segít szerelemre lelni.
A következő tíz napban
esélyt kaptok, hogy megtaláljátok a szerelmet
a belső tulajdonságaitok alapján.
Klassz.
Amit nem befolyásol a külsőtök, a rasszotok vagy a bevételetek.
Nem lehet nálatok kütyü. Nem lesz figyelemelterelés.
Kizárólag a kapszulákban léphettek kapcsolatba egymással.
Csak egy vékony fal fog elválasztani egymástól.
- Nem láthatjátok egymást. - Tudjuk.
Minden döntés a tiétek. Ti dönthetitek el, hogy kivel töltenétek az időtöket.
És ha megvan az igazi, megkérhetitek a kezét.
- Hűha! - Ez igen.
Ha az illető igent mond,
megpillanthatjátok a menyasszonyotok arcát.
Hűha!
Négy hét múlva pedig egybekeltek.
Életetek legfontosabb döntése vár rátok.
Akkor válik csak igazán izgalmassá az egész.
Igent mondtok annak, akibe itt beleszerettek?
Látatlanul?
Vagy a való világ közbe fog szólni,
és végül faképnél hagyjátok majd az oltárnál?
A szerelem vajon tényleg vak?
Te jó ég.
Ha készen álltok megtalálni az igazit…
Igen.
…akkor lépjetek be az ajtón, mert a kapszulák hivatalosan is megnyíltak!
- Nyitva vannak! - Lássuk!
- Sok szerencsét! - Hajrá, lányok! Szerezzetek férjet!
- Készen állsz? - De még mennyire!
Régóta várok már.
- Készen állsz? - Istenem!
Izgatott vagyok a kapszulák miatt, mert még nem volt olyan randim,
ahol ne került volna szóba az ősz hajam. Komplexusos lettem.
Ezekben a kapszulákban fogunk rátalálni életünk szerelmére.
Itt nem számít a külsőm, a súlyom, a bőrszínem, a származásom,
hogy milyen a hátterem.
Csak az, hogy ki vagyok legbelül. Alig várom,
hogy kiderüljön, mi vár rám a kapszulákban,
mert szeretném itt megtalálni a férjemet.
- Mi lesz az első kérdés? - Még mindig nem tudom.
Így megyünk be? Én sem tudom.
Gyerünk!
Rajta!
- Helló! - Helló!
- Szia! - Hola!
- Hogy ityeg? - Kezdődjön a buli!
- Voltál már szerelmes? - Elárulod a nevedet? Aztán folytathatjuk.
Istenem!
Megérintem a falat. Látsz?
Nem.
- Te is ideges vagy? - Te jó ég!
- Hahó! - Üdv a kapszulámban!
Azért érdekel ez a kísérlet, mert nincs se mellem, se fenekem,
és ha nem csípem ki magam, előfordul, hogy 13 éves fiúnak nézek ki.
Életre szóló köteléket keresek, aki egyben a legjobb barátom is lehet.
Ez jó sztori lenne a gyerekeinknek.
„Egy kísérlet során találkoztam apáddal,
ahol 14 másik pasival is ismerkedtem.”
A gyerek meg: „Tessék, anyu?”
- Helló! - Szia!
- Mi újság? Mi a neved? - Iyanna.
- És a tiéd? - Iyanna, én Jarrette vagyok.
Honnan jöttél?
- Atlantából. És te? - Az alaszkai Anchorage-ből.
- Jelenleg is ott lakom. - Ne húzd az agyamat!
- Komolyan! - Chicagóból.
- Mókamester. - Mindig van egy viccem.
- Mivel foglalkozol? - Béranyákat támogatok szervezőként.
- Szeretnél gyerekeket? - Hogyne!
- Én kettőt szeretnék. - Én legalább kettőt.
De négy is jöhet, ha belefér anyagilag.
- Hogy mondod? - Meg időben.
Lassíts! Mit mondtál?
- Négyet mondtál? - Túl sokat akarok?
Kapásból legyen meg egy fél sportcsapat?
Nagy családra vágyom, mert nekem nem volt részem benne.
Egyke vagyok, sokszor éreztem magam egyedül.
Szoros a viszonyod az anyukáddal?
Nem. Az édesanyám kilencéves koromig nevelt,
de aztán az állapota miatt már nem volt képes rá.
Szóval átadott az unokatestvérének.
Nála voltam 18 éves koromig, de kitették a szűrömet,
és így a keresztszüleimhez költöztem, akik 22 évesen fogadtak örökbe.
- Sok mindenen mehettél keresztül. - Így igaz.
Minden ellenem szólt. Csoda, hogy ennyire normális lettem, tudod?
- Gyere, hadd öleljelek meg! - Nem kell, jól vagyok.
A francba. Jó, akkor átölelem a falat.
Feleséget szeretnék találni. Olyasvalakit, aki velejéig jó ember.
- Nagyon örültem. Még beszélünk. - Az biztos!
Tavaly volt egy elég durva balesetem.
Egy hetet töltöttem egyedül az intenzíven.
Teljesen tehetetlennek éreztem magam,
mert nem volt mellettem egy nő, akire számíthattam volna,
aki kitartott volna mellettem a bajban. Azért jöttem ide,
mert nekem egy dolog számít a leginkább, mégpedig az igaz szerelem.
Szeretnék valakit, aki jóban-rosszban mellettem lesz.
Ezért jöttem.
- Helló! - Hogy vagy?
- Jól. És te? - Én is. Hogy hívnak?
- Mallory vagyok. És te? - Örvendek.
Jarrette vagyok.
- Jarrette. Szia! - De nem a subwayes csóka vagyok.
- Nem. Hála az égnek! - Vagy az ékszerész.
Hogyan kapcsolódsz ki?
Amerikai focizom, softballozom, kosarazom.
- És te? - Szeretek futni, táncolni.
Vasárnaponként a barátaimmal kijárunk a Bears meccseire.
Ez az. Ez tetszik.
Két fiútestvérem van.
- Szóval rajongok a sportokért. - Értem.
Nem sok nő szereti igazán a sportokat.
- Szóval ez bejön. - Klassz! Köszi, Jarrette.
- Senki sem hív JerBearnek? - Senki.
Én hívhatnálak JerBearnek.
Az ember manapság nem foglalkozik eleget az érzéseivel.
Nem fontoljuk meg alaposan a házasságot,
a gyermekvállalást, az értékeinket, a céljainkat.
Úgy kerüljük ezeket a témákat, mint a pestist.
Szia!
Helló! Salvadornak hívnak.
Salvador. Szia! Én Mallory vagyok.
- Mallory! - Aha.
Rendben.
Mesélj magadról! Honnan jöttél?
Egy latin-amerikai közösségből, a texasi El Pasóból.
Értem, szuper!
A származásom miatt gyakran előítéletesek velem szemben.
Arra számítanak, hogy macsó vagyok, pedig korántsem.
Szerintem fontos az emberi sebezhetőség. Én szívesen sírok.
Az érzésekben és a könnyekben erő rejlik.
Ez a kísérlet azért érdekes a számomra,
mert a való világban nem találtam olyat,
aki úgy értékelné a szerelmet, mint én.
Ezért vagyok itt.
Gyakran meglepi az embereket, hogy operaénekesnek tanultam.
Hova valósi vagy?
Chicagóban születtem, ott is nőttem fel. Délen.
Apám mexikói, anyukám lengyel.
- Az én szüleim mexikóiak. - Szuper.
- Beszélsz spanyolul? - Egy kicsit.
A mindenit!
Ne csináld!
- Két kultúra találkozik nálatok, igaz? - Igen.
Nagy, hangos családba születtem. Én vagyok a legkisebb gyerek a négyből.
Nagy, hangos család. Biztos mókásak nálatok az esküvők.
Bizony!
Ez fontos. A család áll a legközelebb az emberhez.
- Nem? - De, persze.
Imádom a családomat. Ebben hasonlítunk.
- A család fontos a számomra. - Hány testvéred van?
- Van két lánytestvérem. - Klassz.
És egy bátyám.
Középső gyerekként én vagyok a békéltető.
Azt hittem, a középső gyerek a bajkeverő.
Nem, én nem vagyok olyan. Belül lágy vagyok.
- Mint egy Ferrero Rocher. - Ez édes!
De tetszik.
- Remélhetőleg még beszélünk. - Én is remélem.
Ég veled, szerelmem
Te jó ég!
Nem látom, szóval nem tudom, hogy néz ki.
Csak a hangja alapján tudok ítélni,
és Salnak nagyon kellemes, dögös hangja van.
Istenem!
Mitől jó egy vasárnap?
Szeretem a programokat, a villásreggelit.
- Én is. - Ha van bor, jobb fej vagyok.
- Nagyon tetszik a hangod. - Tényleg?
Igen, persze.
Pedig ettől nagyon féltem.
Mi lesz, ha azt gondoljátok, hogy csúnya a hangom? Csak ennyit hallotok belőlem.
- Mivel foglalkozol? - Gipszkartont csapkodok.
Istenem!
ÉPÍTŐMUNKÁS
Ráadásul van egy dirt bike-om is.
Te jó ég!
Bárcsak úgy néznék ki, mint J. Lo!
- Hahó! - Mindenhol jó, de a legjobb otthon.
BIZTOSÍTÁSI ÜGYNÖK
Istenem, megint bevág a ruhám.
- Ingatlanban utazom. - És jól megy?
Vonzónak kell lenned ahhoz, hogy jó ingatlanos légy.
Sok a felszínes ember.
Szabad ilyet kérdezni?
Jobb előre tisztázni az ilyesmit, oké?
Pedig ez a műsor nem erről szól.
Rengetegen követnek Instagramon.
ÜZLETI TANÁCSADÓ
Értelemszerűen rengeteg barátom van.
El sem hinnéd.
Szerintem ez a kapszulás dolog is jól fog menni,
mert a munkám miatt egyszerre sok emberrel vagyok kapcsolatban.
Oké.
- Latina vagy? - Igen.
- Tényleg? - Félig.
- Ez volt az első benyomásom. - Te jó ég.
Imádok ruhát venni a lányoknak.
Mi a méreted?
Hogy mi van?
Szeretsz edzeni?
Nem mondanám.
- Tényleg? - Igen.
Leginkább azokkal jövök ki jól, akik edzenek.
Hány éves vagy?
- Harminchárom. - Nekem a fiatalabbak jönnek be.
- Te mennyi vagy? - Én 32.
- Hogy hívnak? - A nevem Deepti.
- Vagyis indiai vagy. - Na ne! Honnan tudtad?
Indiai vagyok.
Indiában születtem. Nyolcéves koromban költöztünk ide.
Az eddigi komoly kapcsolataimban a nők mind szőkék voltak.
Tényleg? Értem.
Mielőtt Amerikába költöztem volna, két dolgot nem láttam soha.
Havat és szőke lányokat. És mindkettő nagyon megérintett.
Sőt, lenyűgözött. Ez tetszik, na. Mármint, érted.
Gondoltam, jobb ezen túlesni.
- Értem. - Tudod, hogy…
- Kezdjek ezzel, amit akarok? - Igen.
- Mi a neved? - Abhishek. Hívj Shake-nek!
- Sosem jártál indiai lánnyal? - Őszintén? Nem.
Amúgy nekem is a szőkék jönnek be.
Tényleg?
Eddig én is csak fehér férfiakkal jártam.
Vagyis barna létünkre csak fehérekkel járunk.
- Mi a munkád? - Állatorvos vagyok.
- De szuper! - Emellett pedig DJ.
Imádom a zenét.
Ha egy zenei fesztiválon lennénk,
szívesen felülnél egy pasi vállára?
Igen. Érdekel a kihívás? A nyakadba veszel?
Érdekel. De könnyen fel tudnálak emelni?
Ez egy eléggé sekélyes kérdés.
Shake nem érti a Vak szerelem lényegét.
Az a lényeg, hogy megismerjük egymás belső értékeit,
nem az, hogy elbírna-e.
Nincs igazam? Elvégre…
Olyan jót beszélgettünk, hogy el is felejtettem, hol vagyunk.
- Elvesztetted az időérzéked. - Ja.
- Milyen volt? Jó? - Jó volt. Aha.
Sziasztok, hölgyek!
- Sziasztok! - Hahó!
- Szia! - Szia!
Hogy ment?
Jól. Abba sem akarom hagyni.
Azért jöttünk, mert készen állunk a házasságra.
Voltak olyan beszélgetéseim, amikor hét perc alatt
úgy éreztem, hogy többet tudtam meg a másikról,
mint olyan emberekről, akikkel két hónapig jártam.
És ebbe durva belegondolni.
Volt egy olyan vicces fiú!
De a nevét sem tudtam meg. Rejtélyes.
Valószínűleg nem ő az embered, ha nem emlékszel semmire.
- Rajzoltál egy Excel-táblázatot? - Így van.
Algoritmus. Danielle is imádja a villásreggelit,
és én pont ezt keresem egy nőben.
Szerintem megeshet, hogy a legtöbben ugyanazokra szeretnénk majd lecsapni.
Igen. Egyértelmű, hogy kik az érdekesebbek a fiúk közül.
Húzós nap volt. Éreztem, hogy Shayne-nel nem passzolnánk össze.
Én is bírtam.
Egy randi végére már kiborítana.
És ott volt Shake.
Nála is éreztem, hogy ez nem fog működni.
Nick szimpatikus volt. Akárcsak Jarrette.
Nagyon kellemes volt a hangja.
Kyle is érdekel, de rosszcsontnak tűnik. Szóval nem tudom.
Bajkeverő lehet.
Volt, akivel nem volt meg az összhang.
Volt, akivel nagyon is, és nagyjából tízen vannak a kettő között.
Róluk még nem tudom.
Bejövünk nekik, és hozzánk akarnak jönni
A LÁNYOK SZÁLLÁSHELYE
- Köszönöm. - Szívesen.
Nagyon szemezek ezzel a bagellel.
Csak három áfonyás van. Jól oszd be!
Megégettem a homlokom a hajvasalóval.
Próbálom elfedni, de nem fed az alapozóm.
Úgysem látnak minket. Minek fáradsz?
Ez a második nap.
Sokat randiztam online.
Sok furcsa fazonnal… Jaj, ilyet nem illik mondani.
Egy srác egyszer farmer rövidnadrágban jött randira.
Nem is volt olyan stílusú ruhája, mint az enyémek, szóval egyből leírtam,
mert nem passzolt a stílusunk.
Ami olyan butaságnak tűnik. Nevetséges. Így nem fogok rátalálni az igazira.
Kit érdekel, hogy mi van rajta, nem?
Az számít igazán, hogy a személyiségünk összepasszol-e.
De a farmer rövidnadrág…
Hé, várjatok! Várjatok meg!
A sorsfordító pillanat, amikor komolyan azt éreztem,
hogy szeretnék megházasodni,
az volt, amikor láttam a nagyapámat, ahogy az alzheimeres nagymamámat ápolja.
Nem tud mozogni, beszélni.
És amikor láttam, hogy a nagyapám szeretete és támogatása feltétel nélküli,
arra gondoltam, hogy én is erre vágyom. Valakire, aki akkor is szeret,
ha gyenge vagyok, ha nem vagyok tökéletes. Mindegy, milyen állapotban.
Nem akarok 80 éves koromra egyedül maradni anélkül,
hogy valaha is megtapasztaltam volna ezt.
- Helló! - Szia! Shayne vagyok.
- Szia! Hogy vagy? - Jól. És te?
Jól.
- Ki vagy? - Natalie.
Ó, Natalie!
- Igen. - Milyen kellemes meglepetés!
Örülök, hogy beszélhetünk.
Emlékszem, hogy tegnap jegyzeteltem rólad, de most látom,
hogy tettem ide egy csillagot, mert folytatni akartam az ismerkedést.
- Nézzenek oda! - Ugye?
Az volt a benyomásom, hogy könnyű veled beszélgetni.
Az egész gördülékenyen ment. Egy hullámhosszra kerültünk.
Könnyű táplálkozni az energiádból. Nem tudom, hogy érted-e.
Már a másik hangjából is lehet érezni, hogy érdeklődnek-e, meg hogy milyenek.
Egyetértek.
Mesélj a munkádról! Azt mondtad, tanácsadó vagy, ugye?
- Igen. Tanácsadó. - Igen.
Nem akarom fényezni magam, de jó vagyok benne, szóval illik hozzám.
Lehetek őszinte? Nyugodtan lehetsz büszke magadra.
Szerintem ez vonzó tulajdonság.
Az már más, ha valaki gőgös vagy arrogáns,
de legyünk büszkék az eredményeinkre!
Mert az magabiztosságot sugároz.
És én ezt szexinek találom.
Azt mondtad, saját ingatlanügynökséged van.
De ehhez biztos hozzátartoznak a rendezvények, a kapcsolatépítés.
Nekem fontos, hogy a jövendőbelimnek legyen mire támaszkodnia.
Fura ezt mondani?
A kísérlet végére már jegyben járhatunk valakivel.
- Igen. - Nem simán a pasim lesz valaki.
- Hanem a vőlegényem. - Nem csupán simán járunk.
Jön az eljegyzés. A menyasszonyom lehetsz.
Igen. Ha belegondolok, hogy hozzád megyek, vagy valaki máshoz…
Állj, időt kérek! Egyelőre koncentráljunk rám!
- Nálam te vagy a befutó. - Tényleg? Te is nálam.
Nahát!
Istenem!
Ez a fickó tud valamit!
A FÉRFIAK SZÁLLÁSHELYE
Mi tetszik Natalie-ban?
Az, hogy kedvel.
Az tényleg jó pont.
Nekem fontosak a szavak. A kedvence voltam.
- És most? - És ez…
Ha valaki ilyen szépeket mond nekem, akkor az egóm kilő a magasba.
- Bumm! - Átérzem.
Társaságban vagyok elememben.
Nem tudnám egész nap az Excelt nyomkodni.
Vannak itt olyanok, akiknek ez megy,
de nekem kell a többi ember energiája.
Remekül vagyok.
Nem hittem volna, hogy nőhet az önbizalmam, de mégis. Viccelek.
A párkeresés az elmúlt években…
Az emberek elfelejtettek flörtölni.
Már akkor tudta, hogy én vagyok az, amikor beléptem a kapszulába.
A hangod miatt.
- Olyan, mint Beetlejuice. - Beetlejuice-nak neveztél? Hogy mersz…
Ezt meg kell emésztenem.
Szerintem egy pojáca vagyok. Egyértelműen. Legyen! Elvagyok vele.
Ugyanakkor vajból van a szívem, szeretem az életet és önmagamat is.
És sokkal több van bennem, mint azt elsőre hinnék.
És remélem, ezt a lányok is látják.
Hahó! Ki van a másik oldalon?
- Shayne? - Te vagy az, Shayne?
- Igen. - Shayne?
Honnan tudod?
- Hahó! - Helló!
- Szia! - Szia!
Kivel beszélek?
Shaina vagyok.
Szia, Shaina!
- Te Shayne vagy? - Igen.
- Szia! - Ennyire nyilvánvaló?
- Igen. - De miért?
A hangod miatt.
Mindenki ezt mondogatja.
A tiéd az egyetlen hang, amit el tudok különíteni a többiekétől.
Igazából csúcs, hogy amint beléptem, máris tudtad, hogy ki vagyok.
Szerintem a testi vonzódás igenis fontos,
de ha megvan az érzelmi kötődés,
akkor automatikusan vonzódunk a másikhoz. Ez van.
Mindegy, hogy hetes vagy akár ötös.
Ha valakit viccesnek és érzelmileg vonzónak találok,
és jó a szívük, a külsejük is tetszik. És akkor már nem is ötösök.
A férfiak átlagmagassága 170 centiméter.
Tudtad? Amúgy nem kell tízes pasi, oké?
Ki akarja, hogy minden nő a pasijára hajtson? Kérdezz meg bárkit!
A korral egyre bölcsebbek leszünk.
- Lenne egy kérdésem. - Igen?
- Milyen legyen egy jó feleség? - Öntudatos.
- Legyen magabiztos! - Egyértelmű.
Én nagyon jól ki tudom mutatni, hogy érzek valaki iránt.
Mind elbizonytalanodunk néha,
de ha nekem néha azt mondják, hogy klassz vagyok, az bearanyozza a napomat.
Mellettem erre nem lehetne panaszod.
- Király. - Mindig támogatom a másikat.
Az sem baj, ha ez átmegy viccesbe.
„Szivi, jó a segged ebben a farmerban!”
Az ilyesmivel meg lehet lepni.
Szerintem ez fontos.
Az emberek mostanában ritkán bókolnak egymásnak.
- Én igen. - Főleg a szeretteiknek.
A személyiségem miatt azt hiszik, hogy én folyamatosan kapom a dicséreteket.
Pedig éppen ellenkezőleg.
- Durva, nem? Egyetértek. - Az. De tényleg így van.
- Az emberek már nem bókolnak. - Nem.
Ha csak úgy odalépnék hozzád az utcán, és azt mondanám,
hogy tetszik a szemed, tetszik a szemed színe…
Én ott helyben elolvadnék.
De egy csomó embert meg kiborítana.
- Engem nem! - Egy csomó lányt igen.
Engem nem.
Én meglátom a jót az emberekben. Miért ne mondanám meg nekik?
Ez szuper.
- Játékos vagy? - Nagyon is.
Éreztem rajtad. Szerintem ez fontos.
- És dinamikus vagy. Tök jó. - Figyelj, én…
Sosem tudhatod, mit mondok legközelebb.
Nem, de nem baj.
Nagyon élveztem ezt a beszélgetést.
Én is.
Eléggé rákattantam Shayne-re.
Nem tudom, hogy néz ki. Olyan mackósnak képzelem.
Egyértelmű, hogy jószívű. És ha már itt tartunk:
Shayne és Shaina? Ez baromi cuki lenne.
Ebből még baj lesz.
Ti hogyan csókoltok? Én ledugom a nyelvemet a másik torkán.
Én megállok a nyelvcsapnál.
Milyen gyakran igényled a szexet?
- Belevágtál a közepébe. - Igen.
- Megmasszíroznál? - De még hogy!
Szex részegen, szex másnaposan, bárhogy jöhet.
Tényleg?
INGATLANÜGYNÖK
Hűha!
Másnaposan valamiért mindig kanos vagyok.
- Én is. - Elkaplak.
- Ez a lényeg. - Értem.
BIZTOSÍTÁSI ÜGYNÖK
Nagyon tetszik az egyikük.
Csak attól félek, hogy milyen hatással lesz rá a többi srác,
mert szerintem egy csomóan bírnak engem.
TANÁCSADÓ
Szerintem sokuknak tetszem. Szóval nem tudom.
Sok barátom van.
Van, akinek komoly kapcsolata van,
van, aki több emberrel is találkozgat.
Nem igazán értem,
hogy egy magamfajta lánynak miért nincs pasija vagy alkalmi partnere.
Valaki, akivel dumálhatnék. Egy egytől tízes skálán aratnék!
Nick bejön.
De egy másik lánynak is tetszik.
REKLÁMSZAKEMBER
Holly vagy Molly? Hogy hívják? Hollynak vagy Mollynak?
- Danielle. - Nem, szerintem Holly.
Igen, Holly.
Vagy Dolly, vagy Molly.
És Nick azt mondta neki, hogy ő a befutó,
de döntetlenre áll egy másik lánnyal.
Szerintem az a másik lány én vagyok, és ez valamelyest megnyugtató,
mert szerintem ő számomra nem igazán ellenfél.
Hogy érted, hogy nem ellenfél? Nick egyikőtöket sem lát.
Szerintem sejti, hogy jól nézek ki.
Ez olyan, mintha sértegetném a többieket? Ezt nem kéne, ugye?
Nem valami szép dolog. Szóval bölcsebb lenne nem beszélni róla.
Szia! Sok szerencsét!
- Szia! - Szia! Én Nick vagyok. És te?
- Trisha. - Szia, Trisha!
Miért örül mindenki így, hogy beszélhet velem?
Nem akarok beképzeltnek tűnni, de mind hajtotok rám.
SZOFTVERÉRTÉKESÍTŐ
- Ne mondd a többieknek, hogy ezt mondtam! - Nem fogom.
Amit a kapszulában mondasz, az a mi titkunk. Lakat a számon.
Csúcs. Mit csinálsz hétvégente?
Attól függ. Szombatonként a barátaimmal lógok.
Szeretek jógázni.
Jó lenne valaki, akivel együtt edzhetnék.
Az instagramos követőim látják, hogy mennyire keményen edzek.
Néha úgy gondolom,
hogy az embereket megfélemlíti, hogy mennyit edzek.
Mert nem tudnák velem tartani a tempót.
- Nem is tudom. - Nahát.
Mi fontos neked egy nőben?
Az a legfontosabb, hogy ha találkozunk,
de csak annyi erőm van, hogy lerogyjak a kanapéra,
akkor ez elég legyen.
Ez tetszik.
Az a legnagyobb bajom az appokkal és a mai párkereséssel,
hogy elhitetik, hogy végtelen számú lehetőségünk van.
Én nem igazán használok társkeresős appokat.
Hogyhogy?
Nem tudom, mi értelme olyanokkal randizni, akiket nem ismerek.
Nem vesztegetem az időmet és a kalóriákat.
- Az időmet és a kalóriákat. - Ejha.
Tudom, kicsit önzőn hangzik. Lehet.
Beszarás.
Igyekszem nem elképzelni a partnereimet.
Ehelyett arra koncentrálok, hogy az illetővel le tudnám-e élni az életemet,
vagy hogy jól tudnám-e magam érezni vele.
Olyasvalakit keresek, akire mindkettő igaz.
Már rengeteg mindent elértem az életben.
Én vagyok az első diplomás a családomban.
Karriert építettem, saját lakásom van.
Már csak az hiányzik, hogy mindezt megoszthassam valakivel.
Ez egy fontos oka annak, hogy itt vagyok.
Mi újság?
Te jóságos ég.
Ki a szerencsés úriember?
Még fiatal voltam.
Azt hiszem, hatodikos. Egy nap hazafelé tartottam a suliból.
És hallottam, amint egy fiú, aki tetszett,
megfordult, és azt mondta, hogy kövér vagyok.
Fura, mert ez nagyon régen volt, és nagyon kicsi voltam…
Engedj be!
…mégis folyton attól tartok, hogy vastagnak találják majd a karomat,
nagynak a hasamat.
Ha tükörbe nézek, még mindig a kövér kislányt látom.
Sok szerencsét, lányok!
Ezért is örülök, hogy itt az igazi énemet láthatják,
és abban bízom, hogy ha megismernek,
akkor a súlyomtól függetlenül is szépnek találnak.
- Hahó! - Szia!
- Ki van ott? - Nick.
- Szia! - Mi újság odaát?
- Mi jár a fejedben? - Most értelemszerűen te.
- Igen? - Mindig várom a találkozóinkat.
- Pedig lehet, hogy te már elfelejtettél. - Miért gondolod így?
Mert félek, hogy a többi randid jobban megy, mint a miénk.
- Mindent túlgondolok. - De miért?
A családomban nagyon gyakori a válás.
Még sosem láttam igazán tartós kapcsolatot.
- Aha. - Emiatt van bennem félelem.
Vajon én is követni fogom a példájukat? A te szüleid még együtt vannak?
Nem. Ötéves koromban elváltak.
- Tényleg? - Igen.
Majdnem minden kapcsolat, amit láttam, válással végződött.
Volt olyan kapcsolatom, ami teljesen bizonytalanná tett.
Az egyik exem, amikor mellettem feküdt az ágyban,
más lányokat nézegetett a mobilján.
Vagyis nem engem.
A mindenit!
Az ilyesmi eléggé megborítja az embert.
- Gyerekként túlsúlyos voltam. Szóval… - Értem.
Harminc kilót fogytam.
- Harminc kilót? - Igen.
Hűha!
De ez is… Ezt nem is akartam elmondani.
Nem szeretek erről beszélni. Mi van, ha azt hiszik, hogy vissza fogok hízni?
Számomra ez nagyon kényes téma.
Ha már itt tartunk, én is duci gyerek voltam.
- Igen? - A főiskola hozta el a változást.
Akkor feküdtem rá az egészséges életmódra és az edzésre.
Ettől még nem vagyok gyúrós arc. Egy vékonyabb apatestet képzelj el!
Bejön az apatest.
Nick nem lát. Nem tudhatja, hogy nem 90 kilós vagyok-e.
És mivel fogalma sincs, mi a méretem,
csakis önmagamért kedvelhet meg.
Nem tudja, hogy még mindig duci vagyok-e, csak annyit, hogy voltam nehezebb is.
De mivel máris elmeséltem neki a múltamnak ezt a részét,
az azt bizonyítja, hogy megnyugtató számomra vele beszélgetni.
Tudom, hogy ez mit jelent.
Szerintem a párunk legyen a legjobb barátunk!
Egyetértek. Olyasvalakinek kell lennie, akivel szívesen töltjük együtt az időnket.
- Igen. - Nekem mindkettőből kijutott.
Volt, ahol el sem tudtam volna képzelni, hogy amúgy jóban legyek a másikkal.
És ezért nem is volt olyan szenvedélyes a dolog, mert nem passzoltunk össze.
Igen. Erről van szó.
Istenem.
Bár ott lehetnék veled!
Nekem mondod? Nekem nagyon fontosak az érintések.
Szívem szerint most is hozzád érnék, miközben beszélgetünk.
Átérzem.
Jobb híján a kanapét simogatom.
A LÁNYOK SZÁLLÁSHELYE
- Étel? - Ez a mi szeretetnyelvünk, szivi.
A FÉRFIAK SZÁLLÁSHELYE
- Hányat csinálsz még? - Még négyet.
- Jó. - Dolgoznak az izmok.
- Oldalsó plank. - Egymással szemben?
- Nézzünk egymás szemébe? - Ne! Ne csináld!
- Te nem a vállalati szférában dolgozol. - Nem.
A vállalati szférásoknak mintha kicsit átmosták volna az agyát.
- Mintha folyton TED-előadást tartanának. - Egyetértek.
- Ne is mondd! - Beszűkül a látásmódjuk.
A vállalatisoknak átprogramozzák az agyát, és ilyeneket nyomnak: „Tudjátok, mit?”
Ebben tényleg van valami.
- Szóval erre nagyon odafigyelek. - Igen.
Azért jöttem a Vak szerelembe, mert az emberek anyagiasak.
Utasítottak már vissza azért,
mert nincs felvágós, irodai munkám.
Építőmunkás vagyok. Nem egy élére vasalt szépfiú.
- Rendben. - Nyomás!
Szerintem itt meg fogom találni az igazit,
aki érti a hülye humoromat és a buta vicceimet.
És azt, hogy nem igénylem a felvágást.
- Helló! - Szia, édes!
- Shaina. - Imádom, ahogy kimondod a nevemet!
- Ó, Shaina. - Nagyon jól mondod.
- Shaina. - Neked van a legjobb hangod.
- Ne hazudj! - Komolyan mondom.
- Könnyű veled dumálni. - Igen?
- Igen. - De aranyos vagy!
- Mi újság? - Elvágtam az ujjamat, és ömlött a vér.
- Tudod, mi kell neked? Pillanatragasztó. - Ebben van valami.
Ez amúgy az apám szövege.
- „Apám”. - Gúnyolódsz rajtam?
- Igen. - Mert az bejön.
„Apám”.
- Nem viccelek. - Tudom.
Vállalkozó, a tesóim is neki dolgoznak.
Akkor ismered a fajtámat.
Viccelsz? A beleteket is kidolgozzátok. Tisztellek. Máris van köztünk kötelék.
Rólam mit gondolsz? Hogy én is ilyen vagyok?
- Abszolút. - Pedig nem!
- Gondoskodó típus vagyok. - Ez tetszik.
- Gondolatkísérlet. - Jöhet!
Kint melózom, és rohadt hideg van.
Vacsorával várlak. Ledőlünk a kanapéra, és megmasszírozlak.
Ez nagyon aranyos. Mindjárt sírok.
- Érettebb vagy a korodnál? - Ja.
- Az apám miatt. - Én is. Ő a példaképed?
- Nem. Az anyám. - Az anyukád?
Igen. Az anyám a legjobb ember a világon.
- Az enyém is ilyen. - Szuper.
Ezek szerint valamit jól csináltak nálad.
- Ahogy nálad is. - Igen.
- Készen állsz a házasságra? - Igen.
Egyszer már megkérték a kezemet.
De Isten közbeszólt, és nemet mondott.
Ezt hogy érted?
A volt vőlegényem irányításmániás volt.
Nagyon durván. Negyven nappal a lagzi előtt fújtuk le az esküvőt.
Őrült időszak volt, de sokat tanultam belőle.
Értem. De most boldogabb vagy, nem?
Szabadnak érzem magam.
Most már tudom, ki vagyok, és mit akarok.
És engem is megismertél.
- Touché. - Jól mondom?
Touché, Kyle.
Jelenleg Kyle és Shayne áll nálam az élen.
Kyle szellemes. Nem találkoztam még ilyen vicces emberrel.
Shayne-ben viszont van valami, ami vonzza az embert.
Megyek!
És szerintem ugyanolyan elképzeléseink vannak a házasságról.
- Helló! - Helló!
- Shaina. - Szia, Shayne!
- Hogy vagy? - Jól.
Shaina passzol hozzám. Ez tök jó.
Nem érzem úgy, hogy ítélkezne felettem.
Ezt értékelem, mert a nagy szám miatt gyakran kerülök bajba.
Tegnap lazára vettük a figurát. Mi lenne, ha ma komolyra fordulna a szó?
- Benne vagyok. - Szeretnéd?
- Te igen. - Bizony.
Mély betekintést nyerek a gondolataidba.
- Érdekesen hangzik. - Várd ki a végét!
Máris imádom.
Mi van rajtad? Minden részlet érdekel.
Oké. Magas sarkú van rajtam.
Egy lazább nadrág és egy crop top.
- Imádom a crop topokat. - Bejönnek a crop topok?
Én is szeretem őket.
Mert mutat valamennyit, de azért mégsem…
- Igen! Imádom. Én jövök. - Hallgatlak!
- Szeretsz smárolni? - Ja.
- Én szeretem a testiséget. - Értem.
Szóval szeretnék mindennap kamatyolni.
- Napi öt a minimum. - Ezt már én is mondtam!
- Kinek? Úristen! - Rákérdeztek! Ne!
Szívem, ne! Rákérdeztek, tudod? Hogy mennyi a…
- Aha. - Én meg…
Én úgy vagyok vele, hogy ha bírod, csináljuk egész nap.
Hihetetlen vagy.
Én az a srác vagyok, aki egy étteremben
azt mondja, hogy menjünk ki a mosdóba kefélni.
- Jó! - A természetben is szeretem.
De mi van, ha nem bírod az iramot? Érted.
Ne becsülj alá! Még nem ismersz.
Kifejted bővebben? Vagy feküdjek le úgy, hogy arról ábrándozom…
- A fantáziádra bízom. - Ez nem igazságos.
Ez a fal nem maradhat közöttünk.
Mintha két emberrel randiznék. Kezdenek komolyra fordulni az érzéseim.
Shainával flörtölünk, kacérkodunk.
Olyan vele, mint egy érzelmi hullámvasúton.
Natalie-val jobban előjönnek az érzéseink.
A beszélgetéseink egyensúlyban vannak: hol játékosak, hol meg komolyak.
TANÁCSADÓ
Szerinted készen állsz a házasságra?
Állandóan ez jár a fejemben, mert apám néhány hónapja elhunyt.
Úristen. Kemény lehetett. Részvétem.
Nem emlékszem az utolsó beszélgetésünkre. Nagyon nehéz volt
feldolgozni mindezt.
De ráébresztett, hogy az élet rövid, és hogy szeretnék megházasodni.
Készen állok rá, hogy elköteleződjek valaki mellett.
Szeretném, ha anyám ott lenne az esküvőn, ha lennének unokái.
Ha a részese lenne ennek az egésznek, és megérhetné.
Szeretném, ha a leendő feleségem mellett jobb emberré válhatnék.
A testvéremnél és a menyasszonyánál így van.
Szeretném, ha örömet okozna, hogy gondoskodhatok valakiről,
és ha lenne valaki mellettem.
- Ez nagyon fontos nekem. Alig várom. - Ezt jó hallani.
Örülök, hogy ezt mondtad. Egyetértek.
Az őszinteséged alátámasztja, hogy igazi kötődés alakult ki közöttünk.
- Jaj, már szinte dadogok. - Semmi baj.
A hangod is nagyon vonzó.
Nem tudom, miért, de jó előérzetem van.
Van a füzetemben egy szívecske, amelybe a te nevedet írtam.
Vagyis te vagy nálam most a befutó.
Tudod, hogy szeretek veled beszélgetni.
Aha.
Ilyenkor úgy érzem, mintha ez a sors keze lenne.
- Érted? - Igen, most kezdődik az utazásunk.
- Én… - Értelek, csajszi!
A fellegekben járok.
Állandóan mosolygok.
Szinte ugrándozom járás közben.
Vagy hogy mondják?
Jó érzésem van vele kapcsolatban.
Olyasminek is megfelel, amiről nem is tudtam, hogy hiányzik.
Szinte rosszul vagyok magamtól. Mintha nem én is lennék.
- Istennek volt egy terve. - Vagyis jól ment?
Igen. Ő az igazi.
- A mindenit! - Minden összeállt.
Végeztem, srácok.
Shayne a választottam. Úgy örülök!
- Odáig vagyok érte. - Miért? Mi történt?
Végig ő járt a fejemben, és meggyőzött, hogy nem hiába. Szerintem ő az igazi.
De cuki!
Felírta a nevemet a füzetébe.
- A borítóra. - Tessék?
És azt mondta a fiúknak, hogy engem választ.
- Mi a vezetékneve? - Nem tudom.
Mindenki randizik mindenkivel. Tudnom kell, hogy Shayne mit akar.
- Tudom. - A leendő Mrs. Shayne!
Mind meg vagytok hívva a lagzira!
- Helló! - Helló!
- Szia! - Szia!
- Hallom, ma kvázi megkérted valaki kezét. - Tessék?
Natalie-ét.
Máris döntöttél? Megvan, hogy kit választasz?
Őszinte leszek.
Szeretnék még beszélgetni veled, hogy jobban megismerhesselek.
Azért vagyok csendben, mert feldolgozom.
Az egésznek az a lényege, hogy lássuk, mi sül ki belőle a végén.
Na, mindegy.
Mi van rajtad?
Egy szettet viselek.
Egy magas derekú rövidnadrágot crop toppal, és egy flanelinget.
Dögösen hangzik.
- A te ingedet is felvehetem? - Naná. Felvehetnéd a hálószobában.
Természetesen.
Istenem, segíts meg!
A LÁNYOK SZÁLLÁSHELYE
- Iszol már? - Nem. Rád vártam.
- Nem akartam egyedül inni. - Ki vitte el a pezsgőt?
- Bekapom azt a reggeli burritót. - Kérem a felét!
- Kéred? - Megkaphatom?
- Szétkapom. - Ez az!
Ez egy őrült kísérlet. Máris komoly érzéseim vannak.
Még sosem voltam együtt valakivel úgy, hogy teljes mértékig bíztam volna benne.
Nickkel olyan ismerkedni és beszélgetni, mintha mindig is ismertük volna egymást,
pedig csak pár napja találkoztunk először.
Van egy barátom, akiről nem tudom, hogy néz ki. Furcsa érzés.
Pedig egy méterre sincs tőlem.
Már megvan a választottad. Szóval most a kezedben a lehetőség.
Tudom. Nem fogom elszalasztani. Két napja tudom, hogy Danielle az igazi.
Teljesen biztos vagyok benne.
Elmondom neki.
Jó mulatást!
Danielle-lel nyugodtnak és elégedettnek érzem magam.
Szerintem erős kötelék alakult ki köztünk, ami sok szempontból egyedülálló.
Ezt annak tulajdonítom, hogy órákon keresztül ismerkedhettünk egymással,
és ez odakint hónapokig vagy évekig tartott volna.
- Szeretem a termelői piacokat. - Én is.
Úristen! Menjünk!
Jó. Kettesben sokkal jobb, mint egyedül.
Sokkal jobb. Felvehetjük a bakancslistára.
Oké, vettem. Biciklizhetnénk is.
- Naná! - Igen.
Nagyon át tudom érezni mások érzéseit.
Én is. Volt egy barátnőm úgy öt éve,
és ő azt mondta, hogy az empátiám a gyengeségem.
Szerintem eléggé negatív a részéről, hogy így gondolta.
Az volt.
Én imádom az empatikus embereket.
- Én is. - Aha.
Teljesen másként viszonyulok hozzájuk, mint a többi emberhez.
- Gondolom, te is. - Ahogy mondod.
Többféle baráti társaságom is van.
Szerintem részben ezért.
- Nahát! Én is így vagyok vele. - A gyerekekről beszéltünk már?
Szeretnék gyerekeket, de előtte még szeretnék utazgatni.
- Töltsünk együtt egy kis időt, mielőtt… - Igen.
Mielőtt családot alapítanánk.
Nem szeretnék határidőt szabni. Az ember érzi, mikor áll készen.
- Szerintem is. - Aha.
Sokat gondoltam rád a tegnapi után.
Nem is tudom. Tegnap este nem tudtalak kiverni a fejemből.
Velem is ez volt.
Kicsit olyan, mintha már olvasnánk a másik gondolataiban.
Furcsa. De már annyi kapcsolatot láttam,
és mindig történt valami rossz. Szóval most is ettől félek.
- Olyan könnyen elsírom magam. - Nem baj.
- Elöntöttek az érzelmek. - Bárcsak megölelhetnélek!
Tudom. Tényleg könnyen elsírom magam. Akár boldog vagyok, akár szomorú.
- Vagy dühös. Ilyen vagyok. - Semmi baj. Ez tetszik.
Érzékeny vagy. Légy önmagad! Én kedvellek.
Kérnék valamit. Kinyitottad a Ring Popot?
- Nem. - Akkor nyisd ki!
Remélem, jó a méret.
- Húzd fel a gyűrűsujjadra! - Rendben.
Képzeld azt, hogy gyémánt!
Jó. Úgy örülök!
Boldogabbá teszel, mint… Nem tudom. Még sosem voltam ilyen boldog.
Sosem volt még olyan párkapcsolatom,
amiben nem voltak fenntartásaim, ahol nem szorongtam úgy,
mint máskor, és ez most… annyira furcsa.
Alig tudom elhinni. Nem is tudom, mintha…
Mindig ez van. Elszúrom a dolgokat,
mert túlgondolom őket. Úgy érzem, meg sem érdemellek.
- Ez eszedbe se jusson! - Jó.
Egy pár leszünk, együtt csináljuk végig. Te meg én.
Tetszik, hogy van bátorsága megosztani velem a bizonytalanságait.
Én is teljesen megbízom benne. Semmit sem félek elmondani.
Különleges ízlésem van. Ez határoz meg engem,
és még sosem éreztem hasonlót.
Úgy tűnik, hogy a köztünk lévő kötelék annyira erős,
hogy most már nem tudom elképzelni az életemet nélküle.
Pedig még nem is láttuk egymást.
Őrület.
Megáll az ember esze.
Hogy vagy?
- Jól. És te? - Nagyon jól.
- Itt van az ajándékod. - Tudom.
Amikor először találkoztunk, nagyon vonzott a kisugárzásod.
És ahogy megismertelek,
ahogy megismertem a múltadat,
és kiderült, hogy mik a mozgatórugóid, és mitől vagy olyan, amilyen,
és hogy miért gondolkodsz és érzel úgy, ahogy,
úgy éreztem, kötődöm hozzád.
És nem tudom, hogy éreztem-e valaha hasonló kötődést bárki iránt.
Értem.
Beszélgettünk arról, hogy a családunkban
nem állt előttünk példa az ideális házasságról,
és arról, hogy mi viszont magunk alakíthatnánk a jövőnket.
És ha esetleg most kinyitnád az ajándékot…
Itt kezdődik a mi történetünk.
A kapszulában, ahol nem láthatjuk egymást.
De itt veszi kezdetét a jövőnk. A könyv többi lapja üres.
Megtölthetnénk a házasságunk emlékeivel és kalandjaival.
- Fél térdre ereszkedtem. - Jaj, ne!
És felteszem a kérdést, hogy hozzám jössz-e.
Igen. Ezer örömmel!
- Meg fogom ölelni a falat. Istenem! - Én is szeretnélek megölelni.
Igen. Istenem! Igen, szó szerint… Gyere a falhoz, és ölelj meg te is!
Sírni fogok.
- Alig várom, hogy elvegyelek. - Tudom.
Olyan boldog vagyok!
Szerelmes vagyok. Szerintem ő is az.
Úgy érzem, hogy egymásnak szánt minket a sors.
Mintha egy tündérmesében lennék.
Tudod, hogy mennyire szorongó vagyok.
De ma olyan nyugodt voltam, és olyan boldoggá tettél.
Semmi más nem érdekelt ma, csak hogy újra veled lehessek.
Még egy korábbi kapcsolatomban sem éreztem hasonlót.
Sosem éreztem még így. Pedig olyan ember vagyok,
aki folyton kételkedik önmagában
és abban, hogy miért akarna bárki velem lenni.
Most viszont nem kételkedem, mert pontosan tudom az okát.
Azon leszek, hogy mindig tudd.
Általában nem bízom abban, amit az emberek mondanak,
de neked minden szavadat elhiszem. Az összeset.
- Bár láthatnálak! - Tudom! Olyan nehéz.
Meg kell ölelnem valamit.
- Szeretlek. - Szeretlek.
- Eljegyeztük egymást. - Annyira örülök.
- Szeretlek. - Én is téged.
Tudom.
A LÁNYOK SZÁLLÁSHELYE
Nézd, milyen aranyos!
- Megkérte a kezed? - Igen.
Szuper! Ez az!
- Kész őrület! - Úristen, menyasszony lettél!
Úristen!
Aloha!
Ahányszor Shayne-nel beszélgetek, magabiztosnak és boldognak érzem magam.
Valami azt súgja, hogy vele fogom leélni életem hátralevő részét.
Úgy érzem, ő az igazi.
- Helló! - Szia!
- Ki van ott? - Nem tudom. Tippelj!
Nem tudom. Shaina. Tessék!
- Tessék? - Reméltem, hogy te leszel az.
Mi van rajtad?
Hahó!
Hahó! Shaina, ne csináld!
- Natalie vagyok. - Hát persze.
Ne haragudj!
Minden rendben?
Jól vagy?
Most pöcsnek gondolsz?
Hát…
Mert ha igen, az szerintem furcsa. Ne vedd sértésnek, de…
Te is beszélgetsz másokkal. Vagy nem?
Hahó!
- Hahó! - Itt vagyok.
Csak gondolkodom.
- Miért? - Úgy érzem, mintha áltattál volna.
Komolyan?
- Igen. Mondhatni. - Miért?
Ha valaki más érdekel, ne beszélj arról, hogy mit fogunk csinálni Chicagóban!
Meg ilyesmi. Ne mondj ilyeneket!
Hadd legyek őszinte veled!
Igyekszem mindenkihez nyitottan állni, amikor beszélgetünk.
Nem akarom, hogy rosszul érezd magadat, de azért jöttem, hogy feleséget találjak,
és ebbe mindent beleadok. Nagyon szenvedélyes ember vagyok.
Másokkal is kell beszélgetnem.
Csak azért esett rosszul, mert elmondtam, hogy erős kötődést érzek irántad.
Láthatóan neked meg Shaina iránt. Nem baj.
- De akkor ne áltass, és… - Nem áltatlak!
Eszemben sem volt áltatni.
Az istenit, egy szívecskébe írtam a nevedet.
Szeretném, ha tudnád: te vagy nálam az első.
Nem hetyegni jöttem ide.
Efelől nincs semmi kétségem, de akkor se etess baromságokkal!
Ez egyáltalán nem igazságos.
- Befejezhetem? - Sarokba szorítottál.
Ez nem egy hétköznapi szituáció.
Miért kell letolnod érte? Hiszen erről szól ez az egész kaland.
Nem akarom, hogy úgy érezd, le vagy tolva. Én semmit sem várok el tőled.
Csak szeretném megérteni a helyzetet. Nem akarom, hogy feszült legyél…
De feszült vagyok, mert nem tudom, mennyit kell még bizonygatnom.
Csak az érdekel, hogy szerinted tart-e valahová a kapcsolatunk.
Ha ennyire felfújsz egy ilyen apróságot, az mindent megváltoztat.
Lehet, hogy rosszul ítéltük meg a viszonyunkat.
Nekem most elegem lett.
Elmegyek. Nem érzem úgy, hogy lenne értelme itt lennem.
Bassza meg!
Mi történt?
Már nem is akarok itt lenni.
Helló, csajszi!
Natalie, jól vagy?
Egyáltalán nem.
Jól vagyok.
Nem gond.
Lelépek.
Úgy döntöttem, megkérem Danielle kezét. Pedig még soha nem láttam őt.
Ez engem is megdöbbent.
Pár napja még nem gondoltam volna, hogy ez lehetséges.
Szeretnénk, ha önmagunkért szeretnének minket.
Hálás vagyok ezért a műsorért, mert megtaláltam azt, aki így érez irántam.
Egyáltalán nem kételkedem.
Én is a belső tulajdonságai miatt szeretem Nicket.
Ismerem őt. Ő is mindenki másnál jobban ismer engem.
Natalie engem választott párjául.
Hozzám jön, velem akarja leélni az életét.
Soha életemben nem éreztem magam még ennyire hálásnak és elégedettnek.
Eddig még senki iránt sem éreztem ilyen erős kötődést és szerelmet.
Szerintem Natalie a legjobb ember az egész világon.
Ezerszer próbáltam magam elé képzelni, hogy meglátom Nicket, és nem fog tetszeni.
Elképzeltem 30 centiméter magasnak.
Aztán 240 centisnek, 135 kilósnak, 20 kilósnak.
Minden lehetséges módon elképzeltem magam előtt.
Általában úgy látom magam előtt, mint egy kék falat,
mert a beszélgetéseink alkalmával mindig azt néztem.
De a világ legszerencsésebb nőjének érzem magam.
Kizárt, hogy ne vonzódjak hozzá.
Ha egyetlen foga sem lenne, akkor is szájon csókolnám, szóval…
A Vak szerelemmel kapcsolatos legnagyobb félelmem az volt,
hogy ha valaki engem választ, és meglát, nem fog neki tetszeni a külsőm.
Nickben viszont annyira bízom,
hogy ez a félelmem elpárolgott.
Szerintem jó ember, és illik hozzám,
és így is, úgy is gyönyörűnek fog találni.
De azért az ember szeretné, ha élete szerelme szépnek gondolná.
Nagyon durva. Libabőrös vagyok.
Ha a lábamra néz, azt fogja hinni, hogy szőrös.
A feliratot fordította: Varga Fruzsina